Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: valamint az információs társadalommal összefüggõ szolgáltatások egyes kérdéseirõl szóló 2001. évi CVIII. törvény
Paragraph Index: 772

valamint az információs társadalommal összefüggõ szolgáltatások egyes kérdéseirõl szóló 2001. évi CVIII. törvény tartalmazza. Eszerint kizárólag az igénybe vevõ egyértelmû, elõzetes hozzájárulásával küldhetõ elektronikus levelezés útján reklám. A címzettet tájékoztatni kell arról az elektronikus levelezési címrõl és egyéb elérhetõségrõl, ahol a reklámok küldésének megtiltása iránti igényét bejelentheti. Nem szabad olyan személyeknek reklámot küldeni, akik nem szerepelnek a reklámozó, reklámszolgáltató, illetve a reklám közvetítõje által kötelezõen vezetett azon nyilvántartásban, amelyet azokról vezetnek, akik írásban bejelentették, hogy kívánnak ilyen reklámot kapni (14. §). A beadványozók által sérelmezett levelek esetében is e törvény rendelkezései alkalmazhatók. A törvény hatályára vonatkozó, valamint az értelmezõ rendelkezések szerint a törvény hatálya a Magyar Köztársaság területérõl nyújtott szolgáltatásokra, valamint minden olyan szolgáltatásra kiterjed, amelyrõl a használt nyelv, a pénznem és egyéb körülmények alapján valószínûsíthetõ, hogy magyarországi igénybe vevõk számára kívánják elérhetõvé tenni [1. § (1) a) pont, valamint 2. § g) pont]. A levél tartalmát tekintve politikai reklámot tartalmaz, minden esetben arra kérték a címzetteket, hogy az egyik vagy másik politikai erõre szavazzanak. A politikai reklámokra vonatkozó eltérõ szabályozás hiányában e levelezésre is az információs társadalommal összefüggõ szolgáltatás felhasználásával küldött reklámokra vonatkozó szabályokat kell alkalmazni. A kérdéses levelek láthatóan nem tartoznak a magánlevelezés körébe sem, mivel a feladó politikai felhívást juttatott el ismeretlenek sokasága részére olyan e-mail címrõl, amelybõl a feladónak csupán a politikai irányultsága ismerhetõ meg, kilétére a címzettek még csak következtetni sem tudnak. Mindezek alapján felhívom az e-mail útján politikai reklámokat küldõ személyek figyelmét arra, hogy jogellenes magatartást tanúsítanak akkor, amikor a fenti szabályok figyelmen kívül hagyásával közvetítenek magánlevelezésnek nem minõsülõ politikai reklámokat, és felszólítom õket, hogy a továbbiakban tartózkodjanak az ilyen magatartástól. Budapest, 2002. április 18. Dr. Péterfalvi Attila (249/A/2002) * * * Közlemény Dr. Orbán Viktor leköszönõ miniszterelnök által a nyugdíjasoknak írt levél ügyében folytatott vizsgálatot lezártam, annak eredményérõl a közvéleményt az alábbiakban tájékoztatom: Az ügy kivizsgálása érdekében írásban megkerestem Vágújhelyi Ferencet, a Nyugdíjbiztosítási Fõigazgatóság (NyBF) fõigazgató-helyettesét és Kalmár Istvánt, a Magyar Posta Rt. vezérigazgatóját azzal, hogy az alábbiakra szíveskedjenek válaszolni: Továbbítottak-e (NyBF), illetve vettek-e át (Posta) személyes adatokat az üggyel kapcsolatban? Milyen megkeresés alapján, kinek és hány személy adatát továbbították (NyBF)? Mely adatkezelõtõl, milyen célból és mely adatkörre kiterjedõ személyes adatok birtokába jutottak (Posta)? A megkeresettek válasza a következõket tartalmazta:

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes